ঢাকা, ১৬ অক্টোবর, ২০১৭ইং (বাংলা-নিউজ টুয়েন্টিফোর ডটকম): রাত ১০টা থেকে সকাল ৬টার মধ্যে ঢাকা সিটির ময়লা-আবর্জনা অপসারণের নির্দেশ দিয়েছে হাইকোর্ট। আদেশে বলা হয়, খোলা ট্রাকে এসব বর্জ্য অপসারণ বন্ধ করে নির্ধারিত সময়ে ঢাকনাযুক্ত আবদ্ধ যান ব্যবহার করতে হবে। এছাড়া রুল জারি করেছে আদালত। নির্ধারিত সময়ের মধ্যে বর্জ্য অপসারণে ঢাকনাযুক্ত আবদ্ধ যান ব্যবহারে বিবাদীদের ব্যর্থতা কেন অবৈধ হবে না এবং বর্জ্য ব্যবস্থাপনায় সুনির্দিষ্ট বিধি প্রণয়নের কেন নির্দেশ দেয়া হবে না- রুলে তা জানতে চাওয়া হয়েছে।